Babelscape/SREDFM huggingface dataset:
Παγκόσμιο Κύπελλο Καλαθοσφαίρισης Νέων Ανδρών

Το Παγκόσμιο Κύπελλο Καλαθοσφαίρισης Νέων Ανδρών (αγγλικά: FIBA Under-19 Basketball World Cup) είναι διοργάνωση της καλαθοσφαίρισης για άνδρες ηλικίας κάτω των 19 ετών. Στο παρελθόν ονομαζόταν "Παγκόσμιο Πρωτάθλημα Καλαθοσφαίρισης Νέων Ανδρών". Διοργανωτής του είναι η FIBA. Από την έναρξή του το 1979 ως και το 2007 το Παγκόσμιο Πρωτάθλημα Εφήβων διεξαγόταν κάθε τέσσερα χρόνια, ενώ από το 2007 και έπειτα η διοργάνωση λαμβάνει χώρα κάθε δύο χρόνια.
Στέμμα της Αραγωνίας

Το Στέμμα της Αραγωνίας ή Στέμμα της Αραγώνας (αραγωνικά: "Corona d'Aragón", καταλανικά: "Corona d'Aragó", λατινικά: "Corona Aragonum", ισπανικά: "Corona de Aragón") ήταν μια μόνιμη ένωση πολλών τίτλων και κρατών στα χέρια του Βασιλιά της Αραγωνίας από το 1164 μέχρι το 1715. Η Αραγωνία έφτασε στην μέγιστη ακμή της τον 14ο και 15ο αιώνα όταν έλεγχε όλο το ανατολικό τμήμα της Ισπανίας: Το Βασίλειο της Αραγωνίας, το Βασίλειο της Βαλένθια, το Πριγκιπάτο της Καταλωνίας (περιλαμβάνει τη Βόρεια Καταλωνία) και των Βαλεαρίδων, το Βασίλειο της Νάπολης, στην Ιταλία, τα νησιά Σικελία, Σαρδηνία και Μάλτα καθώς και το Δουκάτο των Αθηνών, που κατά τη διάρκεια του 14ου αιώνα ελεγχόταν από την Καταλανική Εταιρεία. Για σύντομο διάστημα το στέμμα της Αραγωνίας είχε υπό την εξουσία του και το Δουκάτο των Νέων Πατρών στην περιοχή της Ελλάδας. Το στέμμα της Αραγώνας βρέθηκε από το 1517 κι έπειτα να έχει κοινό μονάρχη με το στέμμα της Καστίλης το 1479, θέτοντας έτσι το εδαφικό και πολιτισμικό πλαίσιο πάνω στο οποίο οικοδομήθηκε σταδιακά η σημερινή Ισπανία. Η γέννησή του εντοπίζεται στην δυναστική ένωση του κόμη της Βαρκελώνης Ραϋμούνδου Βερεγγάριου Δ΄ με την κόρη του βασιλιά της Αραγώνας Ραμίρο του Μοναχού, Πετρονίλα το 1137, που κληροδότησαν στον γιο τους Αλφόνσο τα εδάφη που τους ανήκαν. Αυτός, από το 1162 υπήρξε ο πρώτος κοινός μονάρχης των εδαφών του Στέμματος υπό τους τίτλους του Βασιλέα της Αραγώνας και του Κόμη της Βαρκελώνης. Οι πολιτικές σχέσεις μεταξύ των εδαφών αυτών ξεπέρασαν την απλή συνύπαρξη κάτω από έναν κοινό μονάρχη και σύντομα εξελίχθηκαν σε μια μεσαιωνική ομοσπονδία μεσαιωνικών κρατών (1319) που σεβόταν τις ιδιαιτερότητες κάθε επικράτειας. Όλα τα εδάφη του Στέμματος έφτασαν να διαμορφώσουν μια κοινή εξωτερική πολιτική και διοικητική δομή που αποτελείτο από ένα Κοινοβούλιο, μια Επιτροπή Διακυβέρνησης (Ζενεραλιτάτ) και ένα κοινό σώμα νόμων· στο πρόσωπο των μοναρχών του Οίκου της Αραγώνας, της δυναστείας των κομητών της Βαρκελώνης, λειτουργούσε ως η ενσάρκωση της ενότητας του Στέμματος. Πάντα ωστόσο ο ανώτερος τίτλος των μοναρχών ήταν αυτός του Βασιλιά της Αραγώνας, εξού και πολλάκις ταυτίζεται λανθασμένα το Στέμμα με το Βασίλειο της Αραγώνας. Ο θάνατος του Μαρτίνου του Ανθρώπινου το 1410 αποτέλεσε το τέλος της δυναστείας των κομητών της Βαρκελώνης και ανέδειξε στον θρόνο την καστιλιανική δυναστεία των Τραστάμαρα.
Κότυς Ε΄

Ο Κότυς Ε΄, γνωστός σαν Σαπαίος, ήταν αρχαίος Έλληνας ποιητής, βασιλιάς των Οδρυσών της Θράκης και της Μικράς Αρμενίας στον Πόντο από το 12 έως το 19 ή 27 μ.Χ.
Αγία Μαργαρίτα της Σκωτίας

Η Αγία Μαργαρίτα της Σκωτίας ("Saint Margaret of Scotland", 10 Ιουνίου 1047 – 16 Νοεμβρίου 1093), γνωστή και ως Μαργαρίτα του Ουέσσεξ, ήταν Αγγλίδα πριγκίπισσα του Οίκου του Ουέσσεξ. Ήταν αδελφή του Αγγλοσάξονα βασιλιά Έντγκαρ Έθελινγκ που βασίλευσε σύντομα, παντρεύτηκε τον βασιλιά της Σκωτίας Μάλκολμ Γ΄ και έγινε βασίλισσα της Σκωτίας. Κόρη του Άγγλου πρίγκηπα Εδουάρδου του εξορίστου και της Αγκάθας και εγγονή του βασιλιά της Αγγλίας Εδμόνδου του σιδηρόπλευρου, είχε εκτός από τον Έντγκαρ άλλη μια αδελφή, την Χριστίνα. Μετά την κατάκτηση της Αγγλίας από τον Γουλιέλμο τον Κατακτητή, η χήρα Αγκάθα αποφάσισε να πάρει τα παιδιά της και να επιστρέψει στην Ευρώπη, αλλά μια θύελλα την έριξε στις ακτές της Σκωτίας. Η μικρή Μαργαρίτα κέρδισε την προσοχή του βασιλιά Μάλκολμ Γ΄ που είχε την επιθυμία να παντρευτεί ένα μέλος της παλιάς Αγγλικής βασιλικής οικογένειας. Παιδιά τους ήταν:
* ο Εδουάρδος (δολοφονήθηκε το 1093)
* ο Εδμόνδος της Σκωτίας
* ο Έθελρεντ της Σκωτίας
* ο Έντγκαρ της Σκωτίας
* ο Αλέξανδρος Α΄ της Σκωτίας
* ο Δαυίδ Α΄ της Σκωτίας
* η Έντιθ της Σκωτίας ή Ματθίλδη που παντρεύτηκε τον Ερρίκο Α΄ της Αγγλίας
* η Μαρία της Σκωτίας που παντρεύτηκε τον Ευστάθιο Γ΄ της Βουλώνης.

Όταν ο σύζυγός της και ο μεγαλύτερος γιος της Εδουάρδος δολοφονήθηκαν σε μάχη εναντίον των Άγγλων, στις 13 Νοεμβρίου 1093, ο δεύτερος γιος της Εδμόνδος ανέλαβε να της γνωστοποιήσει το τραγικό γεγονός. Η Μαργαρίτα αρρώστησε και πέθανε σε τρεις μέρες από την λύπη της. Αγιοποιήθηκε από την Καθολική εκκλησία και συγκεκριμένα από τον Πάπα Ιννοκέντιο Δ΄ (1250), λόγω του έντιμου χριστιανικού της βίου.


Κατηγορία:Βασίλισσες της Σκωτίας (σύζυγοι βασιλέων)
Κατηγορία:Άγιοι της Ρωμαιοκαθολικής Εκκλησίας
Κατηγορία:Οίκος του Ντάνκελντ
Κατηγορία:Βασίλισσες των Αγγλοσαξόνων
Γκαλίτσνικ

Το Γκαλίτσνικ () είναι ένα ορεινό χωριό στις πλαγιές του βουνού Μπίστρα της Βόρειας Μακεδονίας, 10 χιλιόμετρα μακρυά από το Μαύροβο. Το χωριό φημίζεται για την αρχιτεκτονική του και το ομώνυμο φεστιβάλ παραδοσιακών γάμων που γίνεται κάθε χρόνο τον Ιούλιο. Παραδοσιακά οι γάμοι γίνονταν μία φορά το χρόνο και το γλέντι διαρκούσε πέντε ημέρες με την τελευταία μέρα να είναι την εορτή του Αγίου Πέτρου στις 12 Ιουλίου. Στο παρελθόν, μόνο σε συγκεκριμένες μέρες του χρόνου τα ζευγάρια του χωριού μπορούσαν να παντρευτούν, ενώ γίνονταν ακόμη και 30 γάμοι το ίδιο πενθήμερο.

Σήμερα, γίνεται μόνο ένας γάμος στα πλαίσια του οργανωμένου φεστιβάλ «Γαλιτσνικό Καλοκαίρι» και το οποίο γίνεται μόνο για δυο μέρες, το κοντινότερο σαββατοκύριακο πριν τις 12 Ιουλίου. Το ζευγάρι που παντρεύεται στο φεστιβάλ αυτό, επιλέγεται έπειτα από κλήρωση. Την περίοδο του φεστιβάλ, το χωριό γίνεται πόλος έλξης τουριστών. 

Ο γάμος ξεκινά με καλωσόρισμα των συγγενών, ενώ η πεθερά κρατά ένα ζυμωτό ψωμί και μια κανάτα νερό και αρχίζει να χορεύει τον «χορό της πεθεράς». Στην συνέχεια ο γαμπρός ξυρίζεται, γεγονός που συμβολίζει το τέλος της εργένικης ζωής, ενώ την ημέρα του γάμου οι καλεσμένοι επισκέπτονται την νύφη πάνω σε άλογα. Στην κεντρική πλατεία του χωριού, οι άνδρες χορεύουν τον χορό «Τεσκότο», ο οποίος αναπαριστά τα δεινά των κατοίκων του Γκαλίτσνικ μέσω των αιώνων.
Ντικινσόνια

Η Ντικινσόνια είναι εικονικό απολίθωμα της ζωής της Εντιάκαρα. Μοιάζει (περίπου) με ένα διμερώς συμμετρικό κυματιστό οβάλ με μήκος έως 1,4 μέτρα. Είναι άγνωστο που ανήκει: οι περισσότερες φορές θεωρείται να είναι ζώο, αν και κάποιοι προτείνουν ότι μπορεί να είναι μύκητας, ή μέλος ενός εξαφανισμένου βασιλείου.

Οι οργανισμοί κυμαίνονται σε μέγεθος από 4 σε 1400 χιλιοστά σε μήκος, και ένα ωοειδές περίγραμμα. Αποτελούνται από έναν αριθμό κυματιστών κομματιών που εκτείνονται ακτινωτά από μία κεντρική περιοχή.

Έχουν αναγνωριστεί πέντε είδη: "D. costata", "D. lissa", "D. tenuis", "D. rex" and "D. menneri". Ξεχωρίζουν κυρίως σε μορφομετρικό επίπεδο. Η "D. rex" είναι το μεγαλύτερο και έχει πολύ λεπτότερα/στενότερα κομμάτια από την "D. costata". Η "D. lissa" είναι πάρα πολύ επιμηκημένη, με σχεδόν σχήμα κορδέλας. Η "D. menneri" (αρχικά "Vendomia menneri") διαφέρει από όλα τα άλλα μέλη του γένους στο ότι τα ισομερή του ενός τέλους συνδέονται μαζί με σχηματίζουν μία κεφαλόμορφη μονάδα. Με την εξαίρεση αυτού του χαρακτηριστικού τα περισσότερα άτομα μοιάζουν με μικρές μορφές του είδους "D. costata".
132524 APL

Ο 132524 APL (με προσωρινό προσδιορισμό 2002 JF56) είναι ένας αστεροειδής που ανακαλύφθηκε το 2002, με διάμετρο περίπου 2,3 χιλιόμετρα στην Κύρια Ζώνη Αστεροειδών τον οποίο επισκέφθηκε η διαστημοσυσκευή Νέοι Ορίζοντες, η οποία πέρασε από αυτόν σε απόσταση περίπου 101.867 χλμ τις 4:05 UTC τις 13 Ιουνίου 2006. Είναι ένας πυριτούχος αστεροειδής (τύπος S).
Σκωτική Αγγλική γλώσσα

Με τον όρο Σκωτική Αγγλική γλώσσα αναφέρονται όλες οι επιμέρους διάλεκτοι της Αγγλικής γλώσσας οι οποίες ομιλούνται στη Σκωτία.

Η κύρια, επίσημη μορφή της ονομάζεται Επίσημη Σκωτική Αγγλική γλώσσα (Scottish Standard English). 
Η γλώσσα έχει κάποιας έκτασης διακριτό λεξιλόγιο, κυρίως όσον αφορά τη χρήση της από την Εκκλησία της Σκωτίας, την τοπική κυβέρνηση και το εκπαιδευτικό και νομικό σύστημα.

Η Σκωτική Αγγλική γλώσσα δεν πρέπει να συγχέεται με τη Σκωτική Γαελική γλώσσα, μια γλώσσα της Γοϊδελικής υποοικογένειας της οικογένειας των Κελτικών γλωσσών, ούτε και με τη Σκωτική γλώσσα (Σκωτς), μια διακριτή από τα Αγγλικά γλώσσα της υποομάδας των Αγγλικών γλωσσών της Αγγλοφριζικής οικογένειας του Γερμανικού κλάδου.

Παρ' όλα αυτά, η Επίσημη Σκωτική Αγγλική γλώσσα αποτελεί το ένα άκρο ενός διπολικού γλωσσικού συνεχούς με τη Σκωτική γλώσσα (Σκωτς). Κατ' αυτόν τον τρόπο οι δύο γλώσσες επηρρεάζουν η μία την άλλη, σε μεγαλύτερο ή μικρότερο βαθμό. Πολλοί Σκώτοι ομιλητές διαχωρίζουν τη χρήση μεταξύ των δύο γλωσσών σε διαφορετικές κοινωνικές περιστάσεις, με τη Σκωτική Αγγλική γλώσσα να χρησιμοποιείται γενικότερα σε περισσότερο επίσημες περιπτώσεις ή όταν οι ομιλητές ανήκουν στις ανώτερες κοινωνικά τάξεις.

Η Σκωτική Αγγλική γλώσσα είναι το αποτέλεσμα της επαφής της Επίσημης Αγγλικής της Αγγλίας με τη Σκωτική γλώσσα (Σκωτς) μετά τον 17ο αιώνα. Το αποτέλεσμα της χρήσης της Αγγλικής γλώσσας από τους Σκώτους ομιλητές της οδήγησε σε πολλούς φωνολογικούς συμβιβασμούς και λεξιλογικά δάνεια.
Μεσιέ 32

O Μεσιέ 32 (γνωστός και ως Μ32 και NGC 221) είναι ένας νάνος ελλειπτικός γαλαξίας σε απόσταση 2,65 MLy στον αστερισμό Ανδρομέδα. Ο Μ32 είναι δορυφόρος του γαλαξία της Ανδρομέδας, σε απόσταση 22 λεπτών της μοίρας νότια του πυρήνα του Μ31, και ανακαλύφθηκε από τον Λε Ζεντίλ το 1749. Ο Μεσιέ 32 έχει διάμετρο μόνο 6.200 ±200 έτη φωτός στο φαρδύτερο σημείο του. Όπως οι περισσότεροι ελλειπτικοί ο Μεσιέ 32 περιέχει κυρίως παλαιά άστρα με σχεδόν καθόλου αέριο. Όμως, υπάρχουν υπαινιγμοί πρόσφατης δημιουργίας άστρων.
Πόρτο Κουφό

thumb|right|250px|Το Πόρτο Κουφό
thumb|right|250px|Είσοδος όρμου
Το Πόρτο Κουφό είναι ένας όρμος ο μυχός του οποίου αποτελεί ένα φυσικό μικρό λιμάνι με κατεύθυνση εισόδου από Νότο προς Βορρά. Bρίσκεται στο Τορωναίο Κόλπο παρά το νότιο-δυτικό άκρο της Σιθωνίας στην Χαλκιδική. Υπάγεται στον Δήμο Σιθωνίας.

Πρόκειται για έναν από τους ασφαλέστερους όρμους και αγκυροβόλια της Βορείου Ελλάδος που αν και η είσοδος του είναι παρά τη δυτική πλευρά της χερσονήσου, (περίπου 1,5 μίλι Β.ΒΔ. από την εσχατιά που είναι το ακρωτήριο Δρέπανο ή Άμπελος), στη συνέχεια ο όρμος στρέφει κατά 90 μοίρες προς Βορρά παρέχοντας έτσι ασφαλή κάλυψη σε όλους τους καιρούς (άνεμους). Η είσδυσή του είναι περίπου ένα ναυτικό μίλι, ενώ το εύρος της εισόδου του, που διανοίγεται μεταξύ των ακρωτηρίων Δρεστήναγα (βόρεια) και Παγώνα (νότια) φθάνει περίπου τα 620 μ.
Εντός του όρμου δημιουργούνται διάφοροι μικρότεροι ορμίσκοι με σημαντικότερο εκείνο του μυχού και του ορμίσκου «Γκούρα» που βρίσκεται έναντι των ερειπίων των άλλοτε μεγάλων τουρκικών στρατώνων. Οι άκρες της εισόδου είναι ψηλές περίπου 90 μ. και βραχώδεις. Κατά την είσοδο βόρεια (αριστερά), μεταξύ της άκρας Δρεστήναγα και της άκρας Αντίκουφο σχηματίζεται ο πρώτος ορμίσκος καλούμενος "Κόρακας", εύρους 2,5 σταδίων και μέσου βάθους 9 μ. Αμέσως μετά την άκρα Αντίκουφο και σε απόσταση 2 σταδίων ακολουθεί η άκρα Σπηλιά από την οποία και διανοίγεται Β.ΒΔ. ο εσωτερικός μεγάλος όρμος. Αντίθετα ΝΑ. διανοίγεται μικρός όρμος που λεγόταν παλαιότερα Καντίκιοϊ. 

Σημειώνεται ότι η είσοδος του όρμου Πόρτο Κουφό σε απόσταση από θαλάσσης είναι δυσδιάκριτη. Για το λόγο αυτό φέρονται δύο φάροι εκατέρωθεν της εισόδου. Κατά την ημέρα η ασφαλής είσοδος επιτυγχάνεται με ευθυγράμμιση το μέσον της εισόδου με την Τρίκρανο κορυφή του Άθωνος. Είναι ο "Κωφός λιμήν" των αρχαίων Ελλήνων, όπως τον αναφέρει ο Θουκυδίδης.

Κατά την περίοδο του Β΄Παγκοσμίου πόλεμου χρησιμοποιήθηκε από τα Γερμανικά υποβρύχια λόγω της στρατηγικής του θέσης που παρείχε αφενός φυσική αντιεροπορική κάλυψη, αφετέρου άμεση πρόσβαση στο Αιγαίο, ενώ στην αρχή του όρμου επί της Άκρας Αντίκουφο, είχαν εγκαταστήσει ένα πολυβολείο όπου φρουρούσε την είσοδο του όρμου.

Σήμερα ο μυχός του Πόρτο Κουφό έχει διαμορφωθεί ανάλογα σε μικρό αλιευτικό λιμάνι (καταφύγιο), με περιορισμένη όμως εγκατάσταση πρόσδεσης μικρών τουριστικών σκαφών και θαλαμηγών. Η λιμενική αστυνόμευση της περιοχής ασκείται από τη Λιμενική Αρχή της Θεσσαλονίκης.
Μεσιέ 82

Ο Μεσιέ 82 (γνωστός και ως M31 και NGC 3034) είναι ο αρχέτυπος αστρογόνος γαλαξίας. Βρίσκεται σε απόσταση 11,5 ± 0,8 MLy στον αστερισμό Μεγάλη Άρκτος. Αλληλεπιδρά με τον Μεσιέ 81 και είναι μία ισχυρή ραδιοπηγή, η ισχυρότερη στον αστερισμό της Μεγάλης Άρκτου.
(120348) 2004 TY364

Το (120348) 2004 TY364 είναι ένα αντικείμενο της εσωτερικής ζώνης του Κάιπερ με διάμετρο περίπου 560 χιλιόμετρα. Ανακαλύφθηκε στις 3 Οκτωβρίου 2004. Είναι υποψήφιος πλανήτης νάνος.
Λατς

thumb|Κέρματα του 1 λατς.

Το Λατς ("lats", στον πληθυντικό: "lati", κωδικός ISO 4217: LVL ή 428) ήταν νόμισμα της Λετονίας. Βραχυγραφείται με το "Ls" και υποδιαιρείται σε 100 σαντίμι ("santīmi" ενικός: "santīms" , πληθυντικός "santīmi"<προέρχεται από το γαλλικό "centime"). 

Από την 1η Ιανουαρίου του 2014, το Λατς αντικαταστάθηκε από το Ευρώ, με μια μεταβατική περίοδο δύο εβδομάδων. Η τελική ισοτιμία μεταξύ των δύο νομισμάτων ήταν €1 προς LVL 0,702804.
Παγκόσμιο πρωτάθλημα χόκεϊ επί πάγου γυναικών

Το Παγκόσμιο πρωτάθλημα χόκεϊ επί πάγου γυναικών (" IIHF Women's World Hockey Championship" ) είναι η σημαντικότερη διεθνής διοργάνωση του αθλήματος αυτού στις γυναίκες. Τελεί υπό την αιγίδα της Διεθνής Ομοσπονδία Χόκεϊ επί Πάγου (IIHF). 
Για πρώτη φορά διεξήχθη επίσημα το 1990. Με την είσοδο του χόκεϊ γυναικών στους Χειμερινούς Ολυμπιακούς Αγώνες το 1998, η διοργάνωση σταμάτησε να διεξάγεται σε χρονιές που συμπίπτουν με Χειμερινές Ολυμπιάδες. Το 1995 και το 1996, δεν διεξήχθησαν παγκόσμια πρωταθλήματα αλλά Πρωταθλήματα Ειρηνικού. Από το 2014 , για να ενισχυθεί ο συναγωνισμός, το πρωτάθλημα θα διεξάγεται σε έτη Ολυμπιακών Αγώνων (κάθε 4 χρόνια).
Γιάννης Βούλτεψης

Ο Γιάννης Βούλτεψης 15 Οκτωβρίου 1923 - 2 Ιανουαρίου 2010 ήταν Έλληνας διακεκριμένος δημοσιογράφος, συγγραφέας και αντιστασιακός στις τάξεις του ΕΛΑΣ.

Γεννήθηκε στο Αργοστόλι στις 15 Οκτωβρίου του 1923. Έλαβε μέρος στον πόλεμο του 1940 και στη συνέχεια κατατάχθηκε στις δυνάμεις του ΕΛΑΣ με το ψευδώνυμο "Ακέλας", πήρε μέρος ως αξιωματικός του ΕΛΑΣ σε αρκετές μάχες μεταξύ αυτών την Μάχη της Αμφιλοχίας. Συμμετείχε στα Δεκεμβριανά στην Ήπειρο και συνελήφθη από τους Άγγλους και παρέμεινε κρατούμενος μέχρι το 1945. Το 1946 μετά τη Συμφωνία της Βάρκιζας συνελήφθη και πάλι για παράβαση περί του τύπου και καταδικάστηκε σε φυλάκιση πέντε ετών με τριετή εκτοπισμό στη Μακρόνησο.<br> 
Από τον Μάρτιο του 1953 υπήρξε συντάκτης της εφημερίδας “Αυγής”. Το 1965 μαζί με δύο άλλους δημοσιογράφους, τους Γιώργο Ρωμαίο και Γιώργο Μπέρτσο, ξεσκέπασε την «Υπόθεση Λαμπράκη» για την οποία έρευνά του έλαβε αργότερα τιμητικό βραβείο από το ίδρυμα Μπότση.

Στη διάρκεια της δικτατορίας κατέφυγε στη Ρώμη από την οποία και επέστρεψε με την μεταπολίτευση. Στη συνέχεια ανέλαβε συντάκτης στις εφημερίδες Έθνος, Απογευματινή, Ελεύθερος Τύπος και Μεσημβρινή ενώ αρθρογραφούσε στα περιοδικά «Επίκαιρα», «Αντί» και «Πολιτικά Θέματα». Από το 1984 και μέχρι το 1993 υπήρξε Διευθυντής του Γραφείου Τύπου της «Νέας Δημοκρατίας» διατηρώντας πολύ φιλικές σχέσεις με τον Κ. Μητσοτάκη.

Ο Γιάννης Βούλτεψης υπήρξε μέλος της ΕΣΗΕΑ της οποίας είχε διατελέσει για μακρό χρόνο πρόεδρος του Πειθαρχικού Συμβουλίου. Για την αντιστασιακή του δράση είχε τιμηθεί με το μετάλλιο εθνικής αντίστασης. Πέθανε στις 2 Ιανουαρίου του 2010 σε ηλικία 87 ετών στο Φάληρο Αττικής όπου κατοικούσε. Η κηδεία του τελέστηκε στις 4 Ιανουαρίου στο νεκροταφείο του Π. Φαλήρου. 
Ήταν πατέρας της εκλεγμένης βουλευτού της Ν.Δ. Σοφίας Βούλτεψη.
Γέτες

Οι Γέτες είναι ομάδα θρακικών φυλών που κάποτε κατοικούσαν στις περιοχές εκατέρωθεν του Κάτω Δούναβη, στη σημερινή βόρεια Βουλγαρία και νότια Ρουμανία. Αρκετοί μελετητές, ιδιαίτερα στη ρουμανική ιστοριογραφία, θέτουν θέμα ταύτισης των Γετών με τους δυτικούς γείτονές τους, τους Δάκες.
Ζόρια

Στη σλαβική μυθολογία, με το όνομα Ζόρια ή Ζβέζντα ή Ζάρια (διαφορετικές από τη θεότητα Ζάρια) αποκαλούνται οι τρεις θεές-φύλακες, που ταυτίζονταν με την Αουρόρα. Εκπροσωπούν το Άστρο της Αυγής, το Άστρο του Εσπερινού και το Άστρο του Μεσονυχτίου, αν και η τελευταία συχνά παραλείπεται. 

Σχετίζονται με το γάμο, την προστασία και τους εξορκισμούς. Προσέχουν και φυλάσσουν το λαγωνικό του ουρανού να μην καταβροχθίσει τον αστερισμό της Μικρής Άρκτου. Αν σπάσει η αλυσίδα και χαθεί ο αστερισμός, σύμφωνα με το θρύλο θα έρθει το τέλος του σύμπαντος. 

Σε κάποιους μύθους, η Ζόρια της Αυγής ήταν σύζυγος του Μιέσιατς, του θεού της Σελήνης, και ήταν κύρια θεότητα στο πάνθεον. Σύμφωνα με άλλους μύθους, οι Ζόρια είναι παρθένες θεότητες που πλευροκοπούν τον ήλιο και η Μιέσιατς είναι μια άσχετη σεληνιακή θεότητα.
Μιχάλης Παυλής

Ο Μιχάλης Παυλής (Μυτιλήνη, 22 Σεπτεμβρίου 1989) είναι Έλληνας πρώην ποδοσφαιριστής που αγωνιζόταν στη θέση του επιθετικού κατά κύριο λόγο, με την ΑΕΚ.
Αλέξανδρος Α΄ της Σκωτίας

thumb|right|250px|Η πίσω όψη της σφραγίδας του Αλεξάνδρου Α΄ της Σκωτίας
Ο Αλέξανδρος Α΄ της Σκωτίας ("Alexander I of Scotland", 1078 – 23 Απριλίου 1124) βασιλιάς της Σκωτίας (1107 – 1124) ήταν τέταρτος γιος του Μάλκολμ Γ΄ της Σκωτίας και της Μαργαρίτας του Ουέσσεξ. Ο Αλέξανδρος Α΄ πήρε το όνομα του από τον πάπα Αλέξανδρο Β΄ και ήταν μικρανεψιός του Εδουάρδου του Εξομολογητή. Διαδέχθηκε τον μεγαλύτερο αδελφό του Έντγκαρ της Σκωτίας που ήταν ανύπαντρος και ήταν διάδοχος του από το 1104, παραβρέθηκε στη εξέταση των λειψάνων του Αγίου Κάθμπερτ και στην αναταφή τους.
Βιττόριο Πιζάνι

thumb|right|«Στη μάχη». Έργο του Βιτ. Πιζάνι
Ο Βιττόριο Πιζάνι (Κέρκυρα, 13 Οκτωβρίου 1899 - Φάρρα ντ' Αλπάγκο, 27 Απριλίου 1974) ήταν Ιταλός ζωγράφος. Υπήρξε ο δημιουργός των περίφημων εξώφυλλων της εβδομαδιαίας επιθεώρησης "Λα Τριμπούνα Ιλλουστράτα" που μ’ εκείνα της "Ντομένικα ντελ Κορριέρε" απετέλεσαν σταθμό στην ιστορία του περιοδικού τύπου της Ιταλίας.

Γεννήθηκε από Ιταλό πατέρα και μητέρα Ελληνίδα. Ο πατέρας του, Σπύρος Πιζάνης, ήταν κι αυτός γνωστός ζωγράφος, όπως επίσης ο παππούς του κι ο θείος του. 

Σπούδασε στην Ακαδημία Καλών Τεχνών της Ρώμης. 

Από το 1924 συνεργάστηκε με την "Τριμπούνα Ιλλουστράτα" εικονογραφώντας εκεί τα επίκαιρα τοπικά και διεθνή γεγονότα. Εξάλλου, είχε σχεδιάσει τα εμβλήματα πολλών Σωμάτων του ιταλικού στρατού και κυρίως εκείνα του εθελοντικού Σώματος της Εθνικής Ασφάλειας.

Αντιπροσωπευτικό έργο του είναι η σύνθεση "Η καταβύθιση του αυστριακού θωρηκτού Viribus Unitis", για την οποία τιμήθηκε με μεγάλο κρατικό βραβείο.

Στα τελευταία χρόνια της ζωής του έφυγε από τη Ρώμη που διέμενε και πήγε στη Φάρρα ντ' Αλπάγκο, στην περιφέρεια του Βένετο, τόπο καταγωγής της συζύγου του, όπου και πέθανε.
Ρουσάλκα

thumb|right|220px|Β. Prushkovsky. «Ρουσάλκα». 1877
Στη σλαβική μυθολογία, οι ρουσάλκι ήταν γυναικείες οπτασίες, νύμφες του νερού, σούκουμπι ή γοργόνες δαιμονικά πλάσματα που ζούσαν κοντά σε νερά ή στα βάθη των ποταμών, πιο συγκεκριμένα.

Τις νύχτες, έβγαιναν στις όχθες και χόρευαν στα λιβάδια. Αν πετύχαιναν στο δρόμο τους όμορφους άνδρες, τους μάγευαν με τα τραγούδια και το χορό τους, τους υπνώτιζαν και τους έπαιρναν στο βυθό του ποταμού για να ζήσουν μαζί. Οι μύθοι και οι θρύλοι έχουν κοινά στοιχεία με τις νεράιδες, τις νύμφες, τις γερμανικές Όντινε ή Ούντινε, τις ιρλανδικές μπάνσι και τις Bean Nighe της Σκωτίας.
Μεχμέντ Σαμί Εφέντι

O Μεχμέντ Σαμί Εφέντι (τουρκ. "Mehmed Sami Efendi", γ. Κωνσταντινούπολη, 1253/1838, θ. Κωνσταντινούπολη, 1330/1912) ήταν επιφανής Οθωμανός καλλιγράφος. Γιος του Χατζ Μαχμούντ Εφέντι, διδάχτηκε τα πρώτα γράμματα στη σχολή Σιμπγιάν Μεκτεμπί (τουρ. Sibyan Mektebi). Το 1269/1854 διορίστηκε ως υπάλληλος στο Τμήμα Οικονομικών και αργότερα εργάστηκε στο αυτοκρατορικό Διβάνι, ως επιστολογράφος, και τελικά στον τομέα των αυτοκρατορικών μεταλίων και παράσημων όπου παρέμεινε μέχρι το 1327/1909. 

Δάσκαλός του στις γραφές σουλούς (τουρκ. "sülüs") και νεσίχ (τουρκ. "nesih") ήταν ο Μποσνάκ Οσμάν Εφέντι, ενώ στη γραφή τζελί σουλούς (τουρκ. "celî sülüs") ο μαθητής του Μουσταφά Ρακίμ, Ρετζάι Εφέντι. Διακρίθηκε επίσης στις γραφές ντιβάνι, τζελί ντιβάνι, ταλίκ και τζελί ταλίκ, όπως και στο σχεδιασμό τουρά, με γνώσεις που απέκτησε από διαφορετικούς δασκάλους. Θεωρείται δεξιοτέχνης κυρίως στις γραφές τζελί (μεγαλύτερου μεγέθους ή τετραγωνισμένες). Γράφοντας σε τζελί σουλούς μιμήθηκε αρχικά το ύφος του Ρακίμ και αργότερα του Ισμαΐλ Ζουχντί. Αντίστοιχα, ακολούθησε την τεχνοτροπία του Μουσταφά Ιζέτ (θ. 1265/1849) στη γραφή τζελί ταλίκ. Σχεδίασε τις τουρά τριών σουλτάνων της οθωμανικής αυτοκρατορίας: του Αμπντούλ Αζίζ (ηγ. 1861-76), του Αμπντούλ Χαμίτ Β' (ηγ. 1876-1909) και του Μεχμέτ Ε' (ηγ. 1909-18). Μόνιμα δυσαρεστημένος ο ίδιος από την ποιότητα των έργων του, παρά τη μεγάλη αναγνώριση που απολάμβανε ως καλλιγράφος, επεδίωκε να εξελίσσει διαρκώς την τέχνη του. Τα έργα του συνήθως γράφονταν με μελάνι από σανδαράχη πάνω σε μαύρο χαρτί, ενώ ιδιαίτερα εντυπωσιακά είναι εκείνα που φιλοτεχνήθηκαν με χρυσό. Μεγάλης κλίμακας καλλιγραφικές συνθέσεις του Σαμί Εφέντι συναντώνται στην Κωνσταντινούπολη, στα τζαμιά Τζιχανγκίρ και Αλτουνιζάντε, ενώ επιγραφές του πάνω σε πέτρα κοσμούν την κρήνη του Γενί Τζαμί. Ως δάσκαλος, ανέδειξε επιφανείς καλλιγράφους όπως οι Ναζίφ Μπέη, Καμίλ Εφέντι, Χασάν Ριζά Εφέντι και Νετζμεντίν Εφέντι. 

Στα τελευταία χρόνια της ζωής του έμεινε παράλυτος. Πέθανε το καλοκαίρι του 1330/1912 και τάφηκε στο νεκροταφείο του τεμένους Φατίχ στην Κωνσταντινούπολη. Ο Καμίλ Εφέντι, φιλοτέχνησε την καλλιγραφία που κοσμεί μέχρι σήμερα το μνήμα του.
Βασίλης Χαλακατεβάκης

Ο Βασίλης Χαλακατεβάκης (γενν. Χανιά, 22 Απριλίου 1958) είναι Έλληνας ηθοποιός.
Λεσκοβίκι

Το Λεσκοβίκι () ή Λιασκοβίκιο είναι πόλη της νότιας Αλβανίας (περιοχή Βορείου Ηπείρου). Διοικητικά υπάγεται στην επαρχία Κολώνιας και στον νομό της Κορυτσάς.

Κατά την περίοδο της οθωμανικής κυριαρχίας (1430-1912) ήταν έδρα του ομώνυμου καζά που ανήκε διοικητικά στο σαντζάκι Ιωαννίνων. Κατά την ελληνική στατιστική του 1913 είχε μεικτό, ελληνικό και αλβανικό, πληθυσμό 2.337 κατοίκων. Σήμερα ο πληθυσμός της πόλης είναι 1.525 κάτοικοι.

Κατά τον Ελληνικό Εμφύλιο Πόλεμο (1946-1949) στο Λεσκοβίκι είχε εγκατασταθεί προσωρινά το αρχηγείο του Δημοκρατικού Στρατού Ελλάδος (ΔΣΕ). Ως μέρος της υποστήριξης της Σοσιαλιστικής Αλβανίας, στο Λεσκοβίκι είχε επίσης δημιουργηθεί στρατόπεδο εκπαίδευσης, κέντρο εφοδιασμού και νοσοκομείο για τους αντάρτες του ΔΣΕ. Οι τελευταίοι χρησιμοποιούσαν ως ορμητήριο τα αλβανικά εδάφη για να επιχειρούν σε παραμεθόριες περιοχές της Ελλάδας, όπως στον Γράμμο, ενώ μόλις ολοκληρώνονταν οι ένοπλες επιχειρήσεις έβρισκαν και πάλι καταφύγιο στην Αλβανία.
Intracom

H Intracom είναι όμιλος ελληνικών εταιρειών που εξειδικεύονται στην ανάπτυξη λογισμικού αμυντικών συστημάτων, όπως επίσης και στην ανάπτυξη και κατασκευή τηλεπικοινωνιακού εξοπλισμού και ηλεκτρονικών. Η εταιρεία ιδρύθηκε από τον Σωκράτη Κόκκαλη και τον Κωνσταντίνο Δημητριάδη.

Η Intracom Holdings είναι ο κύριος μέτοχος ενός ομίλου κορυφαίων πολυεθνικών εταιρειών με εξειδίκευση στους τομείς των υπηρεσιών και λύσεων πληροφορικής υψηλής τεχνολογίας, των σύνθετων κατασκευαστικών έργων και των προηγμένων αμυντικών ηλεκτρονικών συστημάτων.

Γενικά οι βασικές εταιρείες του Ομίλου Intracom Holdings είναι: 

* Intrasoft International, μία από τις κορυφαίες ευρωπαϊκές εταιρείες παροχής προηγμένων υπηρεσιών και λύσεων πληροφορικής.
* Intrakat, μία από τις πέντε μεγαλύτερες κατασκευαστικές εταιρείες στην Ελλάδα με σταθερά αυξανόμενη διεθνή παρουσία.
* IDE (Intracom Defense Electronics), ένας από τους μεγαλύτερους προμηθευτές αμυντικών ηλεκτρονικών συστημάτων, προηγμένων συστημάτων επικοινωνίας και λογισμικού αμυντικών εφαρμογών. Η εταιρεία επεκτάθηκε πρόσφατα στο σχεδιασμό και την κατασκευή υβριδικών ενεργειακών συστημάτων.

Εισηγμένη στο Χρηματιστήριο Αθηνών από το 1990, η Intracom έχει ισχυρή παρουσία στην ελληνική και διεθνή αγορά, διατηρώντας 16 θυγατρικές στο εξωτερικό και η διεθνής της δραστηριότητα εκτείνεται σε 70 χώρες.
Παναγιώτης Ταχτσίδης

Ο Παναγιώτης Ταχτσίδης (Ναύπλιο, 15 Φεβρουαρίου 1991) είναι Έλληνας διεθνής ποδοσφαιριστής, που αγωνίζεται ως μέσος στην Αγγλική Νότιγχαμ Φόρεστ.
Μάλκολμ Γ΄ της Σκωτίας

Ο Μάλκολμ Γ΄ της Σκωτίας ή Μάλκολμ ο Μέγας ("Malcolm III of Scotland", 1031 - 13 Νοεμβρίου 1093) βασιλιάς της Σκωτίας (1058 - 1093) ήταν μεγαλύτερος γιος και διάδοχος του Ντάνκαν Α΄ της Σκωτίας. Η μακρόχρονη βασιλεία του Μάλκολμ 35 ετών ήταν η έναρξη της Σκώτο - Νορμανδικής εποχής. Το βασίλειο του Μάλκολμ δεν περιείχε ολόκληρη την σύγχρονη Σκωτία, στα βόρεια και δυτικά κατοικούσαν Σκανδιναβοί και Γαέλοι, οι περιοχές που είχε στην κυριαρχία του ο βασιλιάς δεν επεκτάθηκαν μέχρι τον 12ο αιώνα πέρα από τα όρια του Μάλκολμ Β΄. Ο Μάλκολμ Γ΄ έκανε μια σειρά από πολέμους με την Αγγλία με στόχο την κατάκτηση της κομητείας της Νορθουμβρίας αλλά οι πόλεμοι δεν έφεραν καμιά επέκταση του βασιλείου στα νότια. Το βασικότερο κατόρθωμα του Μάλκολμ Γ΄ είναι ότι πέτυχε να εγκαταστήσει την δυναστεία του στην Σκωτία πολλά χρόνια. Ο ρόλος του σαν γενάρχης της δυναστείας οφείλεται περισσότερο σε προπαγάνδα του μικρότερου γιου του Δαυίδ Α΄ της Σκωτίας και των απογόνων του. Η δεύτερη σύζυγος του Μάλκολμ Γ΄ Αγία Μαργαρίτα της Σκωτίας είναι Σκωτσέζα Αγία. Ο Μάλκολμ Γ΄ δεν έμεινε γνωστός για την πίστη του, πέρα από την ίδρυση του αβαείου του Ντανφέρμλιν στο Φάιφ δεν έκανε μεγάλες θρησκευτικές μεταρρυθμίσεις.
(15504) 1999 RG33

Το (15504) 1999 RG33 είναι ένας δαμοκλοειδής αστεροειδής με περιήλιο μέσα στην Κύρια Ζώνη Αστεροειδών, και αφήλιο στις 16,6 ΑΜ, ανάμεσα στην τροχιά του Ουρανού και του Κρόνου. Ανακαλύφθηκε στις 4 Σεπτεμβρίου 1999.

Προς το παρόν βρίσκεται σε απόσταση 16,2 ΑΜ από τον Ήλιο.

Με βάση το φάσμα του (BR=1,23) έχει γκρι χρώμα.
Μεσιέ 99

Ο Μεσιέ 99 (γνωστός και ως Μ99 και NGC 4254) είναι ένας σπειροειδής γαλαξίας στον αστερισμό Κόμη Βερενίκης σε απόσταση 55 MLy.

Ο γαλαξίας έχει ένα βραχίονα με κανονική εμφάνιση και ένα βραχίονα ο οποίος είναι λιγότερο στενά συνδεδεμένος με τον γαλαξία, δίνοντάς του μία ασύμμετρη εμφάνιση. Μια γέφυρα ουδέτερου υδρογόνου συνδέει τον Μ99 και τον σκοτεινό γαλαξία VIRGOHI21, του οποίου η βαρύτητα έχει αλλάξει την εμφάνιση του Μεσιέ 99 και δημιουργήσει την γέφυρα υδρογόνου.
Σεμπαστιάν Σάχα

Ο Σεμπαστιάν Σάχα είναι ποδοσφαιριστής. Γεννήθηκε στις 5 Ιουνίου του 1979 στην Αργεντινή. Αγωνίζεται στην Ράσινγκ Κλουμπ στη θέση του τερματοφύλακα.
Βιντσέντζο Γκαλλίνα

Ο Βιντσέντζο Γκαλλίνα ("Vincenzo Gallina", Ραβέννα Ιταλίας, 1795 - Χαλέπι Συρίας, 1842), ή και Βικέντιος Γκαλλίνα ή Βικέντιος Γαλλίνας, ήταν Ιταλός καρμπονάρος, φιλέλληνας που συμμετείχε στη συγγραφή του πρώτου Συντάγματος της Ελλάδος κατά τη διάρκεια της Α' Εθνοσυνέλευσης της Επιδαύρου.
Μέγαρο Ψύχα

Το Μέγαρο Ψύχα, όπου στεγάζεται σήμερα η Ιταλική Πρεσβεία, βρίσκεται στη γωνία της λεωφόρου Βασιλίσσης Σοφίας και της οδού Σέκερη 2 στην Αθήνα. Αποτελεί ένα από τα ωραιότερα αστικά μέγαρα που άρχισαν να κτίζονται από τα μέσα της δεκαετίας του 1870 στον αριστοκρατικό οδικό άξονα της τότε λεωφόρου Κηφισίας (σήμερα Λεωφόρου Βασιλίσσης Σοφίας).

Ανάμεσα στις ιδιωτικές αυτές κατοικίες πλούσιων προσωπικοτήτων της εποχής ξεχωρίζουν το Μέγαρο Νικολάου Ψύχα (Αιγυπτιακή Πρεσβεία), το Μέγαρο Καρόλου Μέρλιν (Γαλλική Πρεσβεία), το Μέγαρο Ανδρέα Συγγρού (Υπουργείο Εξωτερικών), το Μέγαρο Στέφανου Ψύχα (Ιταλική Πρεσβεία), το Μέγαρο Ράλλη-Σκαραμαγκά (κατεδαφισμένο, όπου βρίσκεται σήμερα το Υπουργείο Εσωτερικών), το Μέγαρο Χαροκόπου (Μουσείο Μπενάκη) και άλλα.

Το Μέγαρο Ψύχα ανήκε στον εύπορο τραπεζίτη Στέφανο Ψύχα, ο οποίος ανέθεσε στο διάσημο Γερμανό αρχιτέκτονα Ερνστ Τσίλλερ (Ernst Ziller, 1837 - 1923) τη σχεδίαση της ιδιωτικής κατοικίας του απέναντι από τα Βασιλικά Ανάκτορα. Το μέγαρο αυτό του Τσίλλερ οικοδομήθηκε περί το 1885.

Στο Μέγαρο Ψύχα κατοίκησε το 1902 ο Έλληνας πρίγκιπας Νικόλαος (1872 - 1938), τριτότοκος γιος του βασιλιά Γεωργίου Α', μετά το γάμο του με τη μεγάλη δούκισσα της Ρωσίας Ελένη Βλαδιμήροβνα. Ήταν γνωστό τότε με την ονομασία «μικρό παλάτι» (Petit Palais).

Μετά την παραίτηση του βασιλιά Κωνσταντίνου Α' (1922) και τον εκπατρισμό του πρίγκιπα Νικολάου στην Ευρώπη, το Μέγαρο Ψύχα μισθώθηκε από το ξενοδοχείο Μεγάλη Βρεταννία ως ξεχωριστό παράρτημά του με ετήσιο ενοίκιο 4.000 λίρες. Το κτίριο φιλοξενούσε 60 κλίνες και υπολογίζεται ότι το έτος 1924 φιλοξένησε 3.320 ταξιδιώτες. Το 1933 συγχωνεύθηκε με την Μεγάλη Βρετάννια και λίγα χρόνια αργότερα έκλεισε για να στεγάσει την Πρεσβεία της Νορβηγίας και εν συνεχεία την ιταλική πρεσβεία, η οποία βρίσκεται ακόμα και σήμερα.

Το Μέγαρο Ψύχα αποτελεί κτίσμα υψηλής αισθητικής και ανήκει στα έργα της ώριμης αρχιτεκτονικής περιόδου του Τσίλλερ. Το νεοκλασικό πρόστωο της εισόδου του, τυπικό δείγμα αριστοτεχνικής σχεδίασης του Γερμανού αρχιτέκτονα, συνδυάζει τον ιωνικό ρυθμό στους κίονες του ισογείου, ενώ οι κίονες στον επάνω όροφο ακολουθούν τον κορινθιακό ρυθμό.
Νίκος Καράμπελας

Ο Νίκος Καράμπελας (Πύργος Ηλείας, 20 Δεκεμβρίου 1984) είναι Έλληνας διεθνής ποδοσφαιριστής, ο οποίος αγωνίζεται στη θέση του αμυντικού.
Εξουδετέρωση

Εξουδετέρωση ονομάζεται η χημική αντίδραση: formula_1 Αυτή η χημική αντίδραση είναι αμφίδρομη.Στην αντίδραση αυτή συμμετέχουν το κατιόν υδρογόνου και το ανιόν υδροξειδίου

Σε αυτήν την αντίδραση οφείλεται η αλληλεξουδετέρωση των οξέων και βάσεων. Η αντίδραση επαυξημένη έχει αυτήν τη μορφή:

οξύ+βάση->άλας+νερό

Στην πραγματικότητα αναλύεται σε τρεις ή τέσσερις αντιδράσεις:

*οξύ(s)->οξύ(aq)->ελεύθερες ρίζες+Η+ (διάλυση του οξέος σε διάλυμα)
*βάση(s)->βάση(aq)->ελεύθερες ρίζες+ΟΗ- (διάλυση της βάσης σε διάλυμα)
*formula_1(εξουδετέρωση)
*ελεύθερες ρίζες βάσης+ελεύθερες ρίζες οξέος->άλας(aq) ή άλας(s) (ίζημα)

Η τελευταία αντίδραση εξαρτάται από την ισορροπία της αντίδρασης. Παρατηρούμε ότι στις συγκεκριμένη αλυσίδα αντιδράσεων παρεμβάλλεται μία μονόδρομη, αυτός είναι ο λόγος που κάθε φορά γίνεται εξουδετέρωση, αν και οι υπόλοιπες μπορεί να είναι αμφίδρομες αντιδράσεις.

Αυτή η χημική αντίδραση σημαίνει ότι ένα ελεύθερο πρωτόνιο συνενώνεται με ένα μόριο ΟΗ που έχει ένα ηλεκτρόνιο παραπάνω. Το νερό ως προϊόν της αντίδρασης είναι πολύ σταθερό και αυτό είναι καταλυτικής σημασίας για την αντίδραση μεταξύ οξέων και βάσεων.
Μαρτσέλ Κόρας

Ο Μαρτσέλ Κόρας (ρουμ. Marcel Coraş) (γενν. 14 Μαΐου 1959) είναι παλαίμαχος διεθνής ποδοσφαιριστής από τη Ρουμανία, που αγωνιζόταν στην επίθεση. Τη σεζόν 1990-91 αγωνίστηκε στην Ελλάδα με τον Πανιώνιο.
Μουσταφά Ιζέτ

O Σεγίντ Μουσταφά (τουρκ. "Seyyid Mustafa", γ. Τόσια, 1216/1801, θ. Κωνσταντινούπολη, 1293/1876), γνωστός περισσότερο ως καζασκέρης Μουσταφά Ιζέτ (τουρκ. "Kadıasker Mustafa Izzet") ήταν επιφανής Οθωμανός καλλιγράφος του 19ου αιώνα. 

Σε νεαρή ηλικία, και μετά το θάνατο του πατέρα του, εγκαταστάθηκε στην Κωνσταντινούπολη, όπου σπούδασε στο μεντρεσέ του Φατίχ, μεταξύ άλλων και μουσική. Ο σουλτάνος Μαχμούτ Β' (ηγ. 1808-39) διέταξε να μεταφερθεί στο παλάτι του Τοπ Καπί, προκειμένου να συνεχίσει εκεί τις σπουδές του, αφού τον άκουσε να απαγγέλει στίχους του Κορανίου και να τραγουδά θρησκευτικούς ύμνους. Φοίτησε επίσης για τρία χρόνια στο Γαλατά Σαράι, σπουδάζοντας επιστήμες και τέχνες. Διδάχτηκε τις γραφές χουλούχ (τουρκ. "thuluth") και νασχ (τουρκ. "nashk") από τον καλλιγράφο Μουσταφά Βασίφ (θ. 1852) από τον οποίο απέκτησε και το δίπλωμα του καλλιγράφου (ιτζαζέτ, τουρκ. "icazet"). Δάσκαλός του στις γραφές σουλούς (τουρκ. "sülüs") και νεσίχ (τουρκ. "nesih") ήταν ο Τζεμέζ Μουσταφά Εφέντι, ενώ στις ταλίκ (τουρκ. "tal'îk") και τζελί ταλίκ (τουρκ. "celî tal'îk") ο Γιεσαριζάντε Μουσταφά Ιζέτ (θ. 1365/1849) από τον οποίο δανείστηκε και το ψευδώνυμο Ιζέτ. Αναζητώντας διέξοδο από την ασφυκτική ζωή στο παλάτι, ταξίδεψε για προσκύνημα στη Μέκκα και πριν επιστρέψει στην Κωνσταντινούπολη έζησε για ένα διάστημα στο Κάιρο. Επέλεξε να μην επιστρέψει στο παλάτι και για αυτό ο σουλτάνος ζήτησε αρχικά να τιμωρηθεί, ωστόσο τελικά του παραχωρήθηκε χάρη και αργότερα, κατά την ηγεμονία του Αμπντούλ Μετζίτ (ηγ. 1839-61), υπηρέτησε σε υψηλές θέσεις, ως καζασκέρης της Ρούμελης και ανώτατος ουλεμάς. 

Φιλοτέχνησε 11 αντίγραφα του Κορανίου, πληθώρα μικρότερων βιβλίων με στίχους και προσευχές, καθώς και περίπου 200 καλλιγραφικές συνθέσεις για τον προφήτη Μωάμεθ (τουρκ. "hilye"). Έργα του κοσμούν το εσωτερικό της Αγίας Σοφίας στην Κωνσταντινούπολη, μεγάλες καλλιγραφικές συνθέσεις (τουρκ. "levha") που φθάνουν περίπου τα επτά μέτρα σε διάμετρο και παραμένουν οι μεγαλύτερες του είδους σε όλο τον ισλαμικό κόσμο. Επιγραφές του συναντώνται επίσης στο τζαμί του Αλή Πασά και στο παλάτι Ντολμάμπαχτσε της Κωνσταντινούπολη, καθώς και στο τζαμί του Μοχάμεντ Αλί Πασά στο Κάιρο. Παράλληλα με την καλλιγραφία, ο Μουσταφά Ιζέτ ασχολήθηκε με τη μουσική, έχοντας καλές επιδόσεις στο φλάουτο, στο τραγούδι, αλλά και στη σύνθεση, όπως μαρτυρούν οι λίγες θρησκευτικές και κοσμικές συνθέσεις που ολοκλήρωσε. 

Σημαντικότεροι μαθητές του ήταν οι Μεχμέντ Σεφίκ, Αμπντουλάχ Ζουχντί και Χασάν Ριζά. Τάφηκε στο νεκροταφείο του οικίσκου Καντιρί, στη συνοικία Τοπ Χανέ της Κωνσταντινούπολης.
Ζιλ Ντομορό

Ο Ζιλ Ντομορό (Gilles Domoraud) (γεν. 1979) είναι διεθνής αμυντικός ποδοσφαιριστής από την Ακτή Ελεφαντοστού, που το μεγαλύτερο μέρος της καριέρας του αγωνίστηκε στην Ελλάδα. Έχει ύψος 1,73 μ.
Νταρίο Φερνάντες

Ο Νταρίο Φερνάντες (Darío Ezequiel Fernández) (γεν. 1978) είναι Αργεντινός ποδοσφαιριστής. Έχει ύψος 1,79 μ., παίζει στη μεσαία γραμμή. Παλιότερα έκανε σημαντική καριέρα στον Πανιώνιο. Το 2009-10 αγωνίστηκε στην Α΄ Εθνική με τον Άρη Θεσσαλονίκης. Το 2011 έπαιξε στην Κύπρο και το 2012-13 στο Ισραήλ.
Βασίλης Πλιάτσικας

Ο Βασίλης Πλιάτσικας (Αθήνα, 14 Απριλίου 1988), είναι Έλληνας διεθνής ποδοσφαιριστής, ο οποίος αγωνίζεται στη θέση του αμυντικού μέσου, ξεκίνησε ωστόσο την καριέρα του ως δεξιός αμυντικός. Αγωνίζεται στην Παναχαϊκή Γ.Ε. (ποδόσφαιρο).
Ρόμπερτ Νόζικ

Ο Ρόμπερτ Νόζικ ("Robert Nozick", 16 Νοεμβρίου 1938 - 23 Ιανουαρίου 2002) ήταν Αμερικανός φιλόσοφος με εβραϊκή καταγωγή.
Νιούκασλ

Το Νιούκασλ ή Νιούκαστλ (αγγλικά: "Newcastle upon Tyne", , ), είναι μία από της μεγαλύτερες πόλεις του Ηνωμένου Βασιλείου. Είναι παραποτάμια πόλη και λιμένας στον ποταμό Τάιν. Έχει πληθυσμό περίπου 273.600 κατοίκων και είναι η μεγαλύτερη πόλη της ευρύτερης μητροπολιτικής περιοχής του Τάινσαϊντ (Tyneside) με 1.599.000 κατοίκους. Είναι η έδρα της ποδοσφαιρικής ομάδας Νιούκασλ Γιουνάιτεντ.
Κώστας Μανωλάς

Ο Κώστας Μανωλάς (Νάξος, 14 Ιουνίου 1991) είναι Έλληνας διεθνής ποδοσφαιριστής, ο οποίος αγωνίζεται στην Νάπολι (ποδόσφαιρο) , στη θέση του κεντρικού αμυντικού. Είναι ανιψιός του παλαίμαχου ποδοσφαιριστή της ΑΕΚ, Στέλιου Μανωλά.
Σάββας Εξουζίδης

Ο Σάββας Εξουζίδης (γεννημένος στις 4 Δεκεμβρίου 1981) είναι Έλληνας αμυντικός ποδοσφαιριστής που έχει αγωνιστεί σε διάφορες ομάδες στην Ελλάδα, στην Κύπρο, στη Γερμανία και στην Ολλανδία. Έχει ύψος 1,93 μ. Στο τέλος της σεζόν 2009-2010 είχε παίξει σε 143 ματς πρωταθλήματος στην Ελλάδα και είχε πετύχει 7 γκολ.
Λάζαρος Χριστοδουλόπουλος

Ο Λάζαρος Χριστοδουλόπουλος (Διαβατά Θεσσαλονίκης, 19 Δεκεμβρίου 1986) είναι Έλληνας ποδοσφαιριστής, ο οποίος αγωνίζεται ως ακραίος μέσος και μεσοεπιθετικός στον Ατρόμητο.

Ξεκίνησε στις ακαδημίες του ΠΑΟΚ και το 2005, έγινε επαγγελματίας στην ίδια ομάδα, στην οποία αγωνίστηκε έως και το 2008. Κατόπιν, μεταξύ του 2008 και του 2013 αγωνίστηκε στον Παναθηναϊκό, με τον οποίο κατέκτησε ένα νταμπλ, το 2009-10. Από το 2013 έως και το 2016, αγωνίστηκε στη Σέριε Α και το 2016 επέστρεψε στην Ελλάδα, για την ΑΕΚ, στην οποία έκανε αξιοσημείωτη χρονιά το 2017-18, όπου πέτυχε 7 γκολ σε 27 συμμετοχές στη Σούπερ Λίγκα, 6 γκολ σε 8 συμμετοχές στο Κύπελλο Ελλάδας και 3 γκολ σε 10 συμμετοχές στο Γιουρόπα Λιγκ, κατακτώντας και το πρωτάθλημα. Από το 2005, ξεκίνησε να αγωνίζεται στην Εθνική Ελλάδας. Αρχικά στα μικρά τμήματά της U19 και U21. Το 2008, έκανε το ντεμπούτο του στην Εθνική Ελλάδος ανδρών, με την οποία έχει πραγματοποιήσει πάνω από 30 συμμετοχές, ενώ έχει συμμετάσχει και στο Μουντιάλ του 2014.
Διπλωματική αποστολή

Η [[Ινδία|Ινδική]] πρεσβεία στο [[Βερολίνο]], [[Γερμανία]]
Σφραγίδα στα κτήρια των γερμανικών πρεσβειών.Κείμενο: "[[Ομοσπονδιακή Δημοκρατία της Γερμανίας]] - [[Πρεσβεία]]"

Διπλωματική αποστολή είναι μία ομάδα επίσημα διαπιστευμένων ανθρώπων από ένα κράτος ή έναν διεθνή διακυβερνητικό οργανισμό (όπως τα Ηνωμένα Έθνη) παρούσα σε ένα άλλο κράτος ή διακυβερνητικό φορέα για να εκπροσωπήσει το αποστέλλον κράτος / οργανισμό στο κράτος εγκατάστασής της. Πρακτικά, μια διπλωματική αποστολή συχνά δηλώνει την μόνιμη αποστολή, ονομαστικά το γραφείο των διπλωματικών αντιπροσώπων μιας χώρας στην πρωτεύουσα πόλη μιας άλλης χώρας.
Αντικυβερνητική επιτροπή

Αντικυβερνητική επιτροπή είχε ονομαστεί η τριμελής επιτροπή που είχε εκλεγεί στις 2 Απριλίου του 1827 από την Γ΄ Εθνοσυνέλευση (στη Τροιζήνα) για την προσωρινή διοίκηση της Ελλάδας μέχρι την άφιξη του Καποδίστρια τον Ιανουάριο του 1828, αντικαθιστώντας την Διοικητική επιτροπή του 1826

Η λέξη «αντικυβερνητική» είχε την έννοια του αντικαταστάτη (δηλαδή διοικούσε αντί του Καποδίστρια).
Γκούσταβ Στρέζεμαν

Ο Γκούσταβ Στρέζεμαν ("Gustav Stresemann", 10 Μαΐου 1878 - 3 Οκτωβρίου 1929) ήταν φιλελεύθερος Γερμανός πολιτικός, ο οποίος διατέλεσε Υπουργός Εξωτερικών και Καγκελάριος κατά τη διάρκεια της Δημοκρατίας της Βαϊμάρης. Θεωρείται ένας από τους σημαντικότερους Γερμανούς ηγέτες και ένθερμος υποστηρικτής της δημοκρατίας κατά τη διάρκεια του εύθραυστου αυτού καθεστώτος. Θεωρείται, επίσης, ένας από τους πρώτους οραματιστές της ευρωπαϊκής οικονομικής ολοκλήρωσης. Το μεγαλύτερο επίτευγμα κατά τη διάρκεια της θητείας του στα δημόσια πράγματα ήταν η συμφιλίωση της Γερμανίας με τη Γαλλία. Γι' αυτό του το επίτευγμα τιμήθηκε, μαζί με τον Γάλλο ομόλογό του Αριστίντ Μπριάν με το Βραβείο Νόμπελ Ειρήνης το 1926.
Θεόδωρος Σαουλίδης

Ο Θεόδωρος Σαουλίδης ήταν Έλληνας δημοσιογράφος.

Γεννήθηκε στην Αθήνα το 1939. Φοιτητής ακόμα στο Πάντειο Πανεπιστήμιο, ξεκίνησε να δημοσιογραφεί στον Τύπο, τον οποίο και "υπηρέτησε" μέχρι και το 1990, οπότε και έχασε τη μάχη με τη ζωή από καρδιακό επεισόδιο που υπέστη κατά τη διάρκεια ζωντανής τηλεοπτικής εκπομπής της κρατικής τηλεόρασης. Η τότε ηγεσία του υπουργείου Εμπορίου, προκειμένου να αποτίσει φόρο τιμής στη μνήμη του, μετονόμασε την αίθουσα Τύπου στο υπουργείο σε "Αίθουσα Θεόδωρου Σαουλίδη".

Ο Θεόδωρος Σαουλίδης άφησε το δημοσιογραφικό του στίγμα μέσα από τις σελίδες των εφημερίδων και κάποια χρόνια αργότερα, των ραδιοτηλεοπτικών μέσων που εργάστηκε. Επί σειρά ετών κάλυπτε το υπουργείο Βιομηχανίας στην εφημερίδα "Ελεύθερος Τύπος", ενώ στα πρώτα χρόνια της πορείας του εργάσθηκε και στην εφημερίδα "Ακρόπολη".

Ο Θεόδωρος Σαουλίδης, μεταξύ άλλων, ήταν ο πρώτος που καθιέρωσε τον όρο "καλάθι της νοικοκυράς", ενώ σε συνεργασία με τον Μιχάλη Τσιφάκη οραματίστηκε και δημιούργησε την Ένωση Καταναλωτών Ελλάδος. 

Για τη σημαντική συνεισφορά του σε ό,τι αφορά την προαγωγή των δικαιωμάτων του καταναλωτή, τα τελευταία χρόνια η Ένωση έχει καθιερώσει και απονέμει στη μνήμη του τα Δημοσιογραφικά Βραβεία "Θεόδωρος Σαουλίδης".
Πάπας Παύλος Γ΄

Ο Πάπας Παύλος Γ΄ ("Papa Paolo III", 29 Φεβρουαρίου 1468 – 10 Νοεμβρίου 1549), γεννημένος ως Αλέξανδρος Φαρνέζε ("Alessandro Farnese"), ήταν Πάπας από τις 13 Οκτωβρίου του 1534 έως το θάνατό του το 1549. 

Ανήλθε στον παπικό θρόνο σε μία εποχή που ακολούθησε τη λεηλασία της Ρώμης το 1527 και διάχυτη από αβεβαιότητες στην Καθολική Εκκλησία μετά τη Μεταρρύθμιση. Κατά τη διάρκεια της αρχιερωσύνης του, και σύμφωνα με το πνεύμα της Αντιμεταρρύθμισης, νέα καθολικά θρησκευτικά τάγματα και κοινωνίες, όπως η Εταιρία του Ιησού, οι Βαρναβίτες κ.ά. προσέλκυαν πλήθος πιστών. 

Συγκάλεσε τη Σύνοδο του Τρέντο το 1545. Ήταν σημαντικός προστάτης των τεχνών και χρησιμοποίησε τον νεποτισμό για να αυξήσει τη δύναμη και την περιουσία της οικογένειάς του. Στον Πάπα Παύλο Γ' αφιέρωσε ο Νικόλαος Κοπέρνικος το "De Revolutionibus Orbium Coelestium" ("Περί των Περιστροφών των Ουρανίων Σφαιρών").
Ηλίας Ιωάννου

Ο Ηλίας Ιωάννου (γεν. 1979) είναι Έλληνας ποδοσφαιριστής που ξεκίνησε από τον Πανιώνιο. Αγωνίζεται ως μεσο-επιθετικός στην Α΄ Εθνική και έχει ξεπεράσει τις 220 συμμετοχές. Έχει επίσης πάνω από 100 συμμετοχές σε αγώνες Β΄ Εθνικής και έχει ξεπεράσει τα 70 γκολ σε επίσημα ματς.
Γκάρι Χέιλοκ

Ο Γκάρι Χέιλοκ ("Garry Andrew Haylock", 31 Δεκεμβρίου 1970) είναι παλαίμαχος Άγγλος επιθετικός ποδοσφαιριστής, ο οποίος αγωνίστηκε στην Αγγλία σε ομάδες χαμηλών κατηγοριών, στην Α΄ κατηγορία της Ιρλανδίας και στην Ελλάδα στον Πανιώνιο για μία σεζόν. Έχει ύψος 1,73 μ. Σήμερα είναι προπονητής.
Περιστροφή

thumb|right|Περιστροφική κίνηση σφαίρας

Περιστροφή ή περιστροφική κίνηση ονομάζεται η κίνηση κατά την οποία ένα σώμα μεταβάλλει τον προσανατολισμό του στο χώρο.

Σε αυτήν την κίνηση υπάρχει μία ευθεία γύρω από την οποία περιστρέφονται όλα τα σημεία του σώματος. Αυτή η ευθεία ονομάζεται άξονας περιστροφής. Τα σημεία του σώματος εκτελούν κυκλική κίνηση με κέντρο που βρίσκεται πάνω στον άξονα και επίπεδο που είναι κάθετο στον άξονα. Όλα τα σημεία εκτελούν κυκλική κίνηση με την ίδια γωνιακή μετατόπιση Δθ και την ίδια γωνιακή ταχύτητα ω (η οποία αναπαριστάται συνήθως με ένα διάνυσμα), της οποίας το μέτρο είναι ταυτόχρονα και η γωνιακή συχνότητα του φαινομένου. Ο ρυθμός μεταβολής τη γωνιακής ταχύτητας ονομάζεται γωνιακή επιτάχυνση, α.

Διακρίνουμε τις εξής απλές περιπτώσεις:

* ω=0: Το σώμα δεν περιστρέφεται
* α=0: Το σώμα εκτελεί ομαλή στροφική κίνηση, δηλαδή κάθε του σημείο εκτελεί ομαλή κυκλική κίνηση
* dα/dt=0: Το σώμα εκτελεί περιστροφή γύρω από σταθερό άξονα, δηλαδή κάθε σημείο εκτελεί κυκλική κίνηση
* dα/dt≠0: Το σώμα εκτελεί περιστροφή γύρω από μη σταθερό άξονα.
Αρχαιόγναθα

Τα Αρχαιόγναθα (Archaeognatha ή συνώνυμο Microcoryphia) είναι τάξη εντόμων με δύο οικογένειες και παγκοσμίως μόνο περίπου 450 είδη. Από την Ευρώπη αναφέρονται περίπου 210 είδη και στην Ελλάδα συναντούμε περίπου 17 είδη.

Κατά τη Δεβόνια περίοδο τα Αρχαιόγναθα εξελίχθηκαν ξεχωριστά από τα υπόλοιπα έντομα. Η τάξη θεωρείται η πιο πρωτόγονη τάξη των εντόμων. Τα είδη δεν έχουν πτέρυγες και το σώμα μοιάζει με το γνωστό ασημόψαρο ("Lepisma saccarina"). Αυτό το είδος κατατάσσεται στα θυσάνουρα ενώ οι ειδικοί παλαιότερα θεωρούσαν τα Αρχαιόγναθα μέρος των θυσάνουρων.

Βέβαια τα είδη έχουν μόνο έξι πόδια, αλλά εξ αιτίας των προσακτρίδων των στοματικών μορίων και των εξαρτημάτων της κοιλίας, τα οποία προκαλούν την εντύπωση περισσότερων ποδιών, τα έντομα θυμίζουν λίγο μικρές γαρίδες.
Σάσα Γιοβάνοβιτς

Ο Σάσα Γιοβάνοβιτς (Saša Jovanović) (γενν. 1974) είναι παλαίμαχος Σέρβος επιθετικός ποδοσφαιριστής που αγωνίστηκε την περίοδο 1996-2009 κυρίως στην Κύπρο. Πέρασε και από την Ελλάδα, όπου έπαιξε στην Α΄ Εθνική με τον Α.Ο. Τρίκαλα και τoν Πανιώνιο. Από τη σεζόν 2009-10 εργάζεται ως προπονητής στην Κύπρο.
Αισθητήρας

Αισθητήρας ονομάζεται μία συσκευή που ανιχνεύει ένα φυσικό μέγεθος και παράγει από αυτό μία μετρήσιμη έξοδο. Για παράδειγμα, το υδραργυρικό θερμόμετρο μετατρέπει τη μετρούμενη θερμοκρασία σε διαστολή, η οποία μπορεί να αναγνωστεί από ένα βαθμονομημένο σωλήνα.

Οι αισθητήρες χρησιμοποιούνται σε καθημερινά αντικείμενα, όπως κουμπιά ανελκυστήρων ευαίσθητα στην αφή και λάμπες φωτισμού που εκπέμπουν λαμπρότερα ή απαλότερα αγγίζοντας τη βάση τους. Υπάρχουν αναρίθμητες ακόμη χρήσεις που οι περισσότεροι άνθρωποι δεν αντιλαμβάνονται. Εφαρμογές τους συναντούμε στα αυτοκίνητα, σε μηχανές, στην αεροναυπηγική, την ιατρική, τη βιομηχανία και τη ρομποτική.
Μαριάν Ιβάν

Ο Μαριάν Ιβάν (Marian Ivan) (γεννημένος στις 1 Ιουνίου 1969 στο Βουκουρέστι) είναι παλαίμαχος διεθνής Ρουμάνος ποδοσφαιριστής, οποίος συμμετείχε με την εθνική Ρουμανίας στο Παγκόσμιο κύπελλο ποδοσφαίρου 1994. Τη σεζόν 1995-96 έπαιξε με τον Πανιώνιο στην Α΄ Εθνική. 

Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΑΕΠ Πάφου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές παγκοσμίου κυπέλλου 1994
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές ΦΚ Σπόρτουλ Στουντεντέσκ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Κύπρο
Σέτλαντ

Τα Σέτλαντ (αγγλικά: "Shetland" IPA , είναι αρχιπέλαγος το οποίο βρίσκεται έξω από τις βορειοανατολικές ακτές της Σκωτίας. Τα νησιά βρίσκονται βορειοανατολικά από τις Ορκάδες και νοτιοανατολικά από τις Φερόες. Το αρχιπέλαγος αποτελείται από περίπου 100 νησιά, από τα οποία κατοικούνται τα 16. Η συνολική έκταση των νησιών είναι περίπου 1.468 τ.χλμ. και ο πληθυσμός τους ανέρχεται στους 23.167 κατοίκους. Το μεγαλύτερο νησί είναι το Μέινλαντ, το οποίο βρίσκεται στον νότο του συμπλέγματος και αποτελεί τα δύο τρίτα της συνολικής του έκτασης. Άλλα μεγάλα νησιά του συμπλέγματος είναι το Γελλ, το Ουνστ και το Φέτλαρ τα οποία βρίσκονται βόρεια, το Μπρέσεϊ και το Γουέλσεϊ στα ανατολικά και τα Μακλ Ρόου και Φούλα στα δυτικά. Τα Σέτλαντ ανήκουν πολιτικά στο Ηνωμένο Βασίλειο, ενώ διοικητικά αποτελούν την ομώνυμη περιφέρεια. Το Λέργουικ (6.958 κάτοικοι το 2011), η μοναδική πόλη και διοικητικό κέντρο, βρίσκεται στο νησί Μέινλαντ.

Τα νησιά κατοικούνταν ήδη από τη μεσολιθική περίοδο, ενώ οι πρώτες γραπτές αναφορές σε αυτά χρονολογούνται από τη ρωμαϊκή εποχή. Κατά τον πρώιμο Μεσαίωνα, στα νησιά επικρατούσαν σκανδιναβικές και ιδίως νορβηγικές επιρροές. Αποτελούν τμήμα της Σκωτίας από το 15ο αιώνα. Όταν τα Σέτλαντ έγιναν τμήμα του Βασιλείου της Μεγάλης Βρετανίας το 1707 το εμπόριο με τη βόρεια Ευρώπη μειώθηκε, αλλά η αλιεία συνέχισε να αποτελεί σημαντικό τμήμα της οικονομίας τους έως και σήμερα. Η ανακάλυψη πετρελαίου στη Βόρεια θάλασσα κατά τη δεκαετία του 1970 συνετέλεσε στη σημαντική αύξηση των εισοδημάτων, της απασχόλησης και των δημοσίων εσόδων στα Σέτλαντ.

Ο τρόπος ζωής των κατοίκων των νησιών αντανακλά την κοινή νορβηγική και σκωτική κληρονομιά. Περιλαμβάνει μία ιδιαίτερη μουσική παράδοση, βασιζόμενη στο παραδοσιακό βιολί, καθώς και το φεστιβάλ Up Helly Aa. Τα νησιά έχουν αναδείξει αρκετούς ποιητές και πεζογράφους, πολλοί από τους οποίους χρησιμοποιούν την τοπική διάλεκτο.
Γ΄ Εθνοσυνέλευση Τροιζήνας

Η Εν Τροιζήνι κατ΄ επανάληψιν Γ΄ Εθνική των Ελλήνων Συνέλευσις ή πιο απλά Γ΄ Εθνοσυνέλευση Τροιζήνας (19 Μαρτίου - 5 Μαΐου 1827), συνήρθε στην Τροιζήνα του Πόρου με σκοπό την ολοκλήρωση των εργασιών της Εθνοσυνέλευσης της Επιδαύρου - που είχε διακοπεί λόγω των πολεμικών γεγονότων.
Πραγματικά, αυτή η Εθνοσυνέλευση συνέταξε και επικύρωσε τον πρώτο οριστικό καταστατικό χάρτη της Ελλάδας, το «Πολιτικόν Σύνταγμα της Ελλάδος». Επίσης, εξέλεξε ως πρώτο Κυβερνήτη της Ελλάδος, τον Ιωάννη Καποδίστρια.
Η «Επιτροπή της Συνελεύσεως» (Επιτροπή που είχε δημιουργηθεί προκειμένου να διοργανώσει εκ νέου την διακοπείσα Συνέλευση) εξέδωσε την πρώτη της Διακήρυξη στις 2 Αυγούστου του 1826 καλώντας τους πληρεξούσιους να συγκεντρωθούν στο νησί του Πόρου, στα τέλη του Αυγούστου. 
Επειδή κανείς δεν ανταποκρίθηκε στο κάλεσμα αυτό, η «Επιτροπή» εξέδωσε νέα Διακήρυξη στις 21 Σεπτεμβρίου καλώντας τους στον Πόρο και πάλι. 
Όταν και αυτή η Διακήρυξη έπεσε στο κενό (οι στρατιωτικές εξελίξεις στην Αθήνα, μονοπωλούσαν σχεδόν το ενδιαφέρον)- η «Επιτροπή» εξέδωσε ακόμα μια Διακήρυξη, την 1η Νοεμβρίου η οποία καλούσε και πάλι σε Εθνοσυνέλευση, αυτή τη φορά όμως στην Αίγινα. 
Η κυβέρνηση Ανδρέα Ζαΐμη μάλιστα, και εξαιτίας των εχθροπραξιών μεταξύ Σουλιωτών και Ρουμελιωτών, - μετέφερε στα μέσα Νοεμβρίου την έδρα της Διοίκησης και τον εξοπλισμό της εφημερίδας της κυβερνήσεως από το  Ναύπλιο στην Αίγινα.

Ο Γενικός Αρχηγός της Πελοποννήσου όμως, Θεόδωρος Κολοκοτρώνης όμως, που από σύμμαχος του Ανδρέα Ζαΐμη μετατράπηκε σε εχθρό του, εξαιτίας της προσχώρησης του τελευταίου στο Αγγλικό Κόμμα, είχε ήδη στρατοπεδεύσει στην Ερμιόνη "(τότε Καστρί)" και από εκεί καλούσε τους πληρεξούσιους να αψηφήσουν την Διακήρυξη της «Επιτροπής της Συνελεύσεως» και να συγκεντρωθούν στο χωριό αυτό. 
Η «Επιτροπή» εξέδωσε την τελευταία Διακήρυξή της στις 2 Ιανουαρίου 1827 - που καλούσε τους πληρεξούσιους στην Αίγινα. Η Διακήρυξη αυτή, γραμμένη σε έντονο ύφος, αποκαλούσε τους εν Ερμιόνη ευρισκόμενους, "ιδιοτελείς" και "αντιπατριώτες. 

Ο Θεόδωρος Κολοκοτρώνης δίνει την δική του εκδοχή των γεγονότων:
Κώστας Κιάσσος

Ο Κώστας Κιάσσος (Χανιά, 13 Δεκεμβρίου 1975) είναι Έλληνας πρώην ποδοσφαιριστής, ο οποίος αγωνιζόταν ως αμυντικός μέσος.